钦定古今图书集成/方舆汇编/职方典/第1507卷 > 蒙化府山川考 通志府志合载
## 钦定古今图书集成/方舆汇编/职方典/第1507卷 > 蒙化府山川考 通志府志合载

文华山　在府治东，高出云表，其左为葫芦山，右为绣墩山。

巍宝山　在府东南十五里。峰峦高峻，林木郁葱。昔细奴逻耕牧之地。

悬珠山　在府东五里。山若翠屏，境幽林密。灵应山　与悬珠山相峙。

碁盘山　在府东北五里。相传，昔有仙人对奕于此。今有台，状如碁盘，布列黑白石子，牧童乱之，明日如故。

伏虎山　在府东北十五里。即伏母山。

《巃》。山　在府西北三十五里。昔蒙氏龙伽独自哀牢，携子细奴逻徙居于此，筑巃。图城，号蒙舍诏。按：《明一统志》：今上有浮图及云隐寺。天耳山，　在府西北六十里，山有赤石如臼，类人之耳，相传郡人密语山中即闻。

石母山　：在府北八十里。岿然直出群山之表。上产石磺。

金牛山　在府西二十里，又名“寨子山。” 相传蒙诏立寨于此。

三台巅　，在府北八十里，往榆大路。

凤凰山　在府南百二十里。又名“鸟吊山。” 相传凤凰曾止于此。每秋冬之际，百鸟来朝，燃炬捕之，辄赴火死。

无量山　，在公郎巡司之东，高大无量，故名。即蒙诏僭封为南岳者。

天马峰　在府东南三十五里。峰峦特立，翠拥云端，俨如天马行空。

“御笔峰　” ，近天马峰。

捣衣山　在文华之左。山坳一窟，源泉𣸣涌，甘冽清洁，神物处焉。为锦溪之源，其利甚溥，岁旱祷雨辄应。

武卫山　在文华之右。山势雄伟，下则铺衍宽平，为天策堡诸村之镇。其巅则为隆庆关，郡东之孔道也。

翠虬山　在郡东三里许，蜿蜒高下，势若虬龙，凝翠纡青，亘数十馀里。山麓为龙王庙。

《石龙山　》“支分灵应，势若游龙。俯视田畴，凭观雉堞。烟云浓淡，有若画图。”

琉扆山　：在郡北十五里。体势磅礡，派衍支分，为南庄一带村落之镇。

蒙舍山　，在郡北二十里。下有蒙舍庙，故名。其山岁旱，祷雨立应。

虫蝗山　在郡北三十里。境内虫蝗，多害禾稼。昔人于此山建塔寺以镇之。后塔颓寺圮，虫害复作。今更修治。

太平山　在郡北，为大仓诸村之镇，下有“太平寺。”

挂榜山　，“巍宝” 之旁支也。平山一派，列于甸尾之东，俨如张榜。其北面则为供城山。凭观雉堞，烟火郁葱。

封川山　，在郡南十五里。山形尖锐，下出温泉，镇锁川原，屹然砥柱。

近光山　旧名“五方坡” ，在封川山后，逶迤南来。

可长数十馀里，暗拱府城。

狮子山　在郡西南十里，旧名“日游山。” 形势雄伟，俨若奔狮。

屯库山　在郡西二里。山峦突兀，高下堆垒，望之若仓库然。

降龙山　在郡西三里。旧有寺，今圮。昔蒙诏建城于此，今遗址尚存。

六纛山　，在郡西六里。

团山　，在郡西八里。突起平畴，旁无支派，高可三十馀丈。

交椅山　，在郡西十里，形如交椅。西山之麓自此平分，各朝南北，与圣母山对。

凹兰山　在交椅山之北，中有田畴，盘曲可居。赤虬山　在郡之北，其土色赤而势复逶迤，故名。

旭照山　又名“三台巅” ，在郡北八十里。高出云表，层叠而下，望若列嶂。巅南为蒙，风气和暖；巅北为榆，风气寒冽。界限分矣。

花判山　在三台之西，宽衍延袤，《阳江》源出于此。左为者摩山，为漾备孔道。

五印山　，在郡西南五十里。“鼻祖、金牛，攒峰叠岫，蜿蜒而下，穿云破雾，直奔四十馀里，横开大局，广袤宽衍，于内抽支结穴，若碁布星罗。古木阴森，甘泉潠涌，纵观千峰万壑，周匝环拱，有若列屏，其幽胜未易穷也。”

鸡鸣山　在郡东南五道河内，名拟莆山，御史雷应龙祖墓在焉。又名十八盘，以其山形有十八折也。下为含春洞，今圮。应龙有记。

玉屏山　在鸡鸣之东。山势尊崇，俨若玉屏开展，龙虎森列，观者肃然。上有龙湫，四时不竭。诰轴山　在郡西屯库、金牛两山之间，南北二峰微起，形如《展诰》。

兰沧江　，在府西南一百五十里。按《明一统志》，“其南岸有马耳坡。”

漾濞江　在府西北一百八十里。一出浪穹罴谷山，由澄川洱海流入府境，为漾水。一出吐蕃可跋海，由云龙入府境。一出剑川，绕点苍山后入府境，为濞水。二水合流，至郡西南，为备溪江，入于兰沧。

阳江　在府西二里。源出甸头花判涧，受境内东西诸涧之水，东流定边，与迷川、礼社江合，入元江，以达南海。

菜薗河　在府南一里。源出东山岸，多桃李，又名“锦溪。”

五道河　在府南三里。水源甚裕，岸有塔，云“武侯所建” ，今圮。

教场河　在府北二里

盟石河　在府北二十五里。